Jul 26,2018
లాభాలతో అదరగొట్టిన 'భెల్‌'
న్యూఢిల్లీ: విద్యుత్‌ తయారీ ఉపకరణాల తయారీ సంస్థ భారత్‌ హెవీ ఎలక్ట్రికల్స్‌ లిమిటెడ్‌ (భెల్‌) ఆర్డర్‌ బుక్‌ భారీగా పెరగడంతో ఆ సంస్థ ఆకర్షణీయ ఆర్థిక ఫలితాలు నమోదు చేసింది. 2018-19 జూన్‌తో ముగిసిన తొలి త్రైమాసికంలో కంపెనీ లాభాలు 93 శాతం పెరిగి రూ.155 కోట్లుగా నమోదయ్యాయి. గతేడాది ఇదే త్రైమాసికంలో సంస్థ లాభాలు రూ.80.82 కోట్లుగా ఉన్నాయి. ఇదే సమయంలో రూ.5,980 కోట్లుగా ఉన్న సంస్థ మొత్తం ఆదాయం 2018-19 రూ.6,110 కోట్లకు పెరిగింది. ఇదే సమయంలో భెల్‌ టర్నోవర్‌ 8 శాతం పెరిగి రూ. 5,790 కోట్లకు చేరిందని భెల్‌ ఛైర్మన్‌ అండ్‌ మేనేజింగ్‌ డైరెక్టర్‌ అతూల్‌ సోబ్తీ తెలిపారు.
మీ స్నేహితులకు రికమెండ్ చెయ్యండి